
Moja supruga imala je pobačaj u trudnoći, tačnije pobacila je dijete u šestom mjesecu trudnoće. Radila je teške i naporne poslove, a uz to je još i postila ramazan, te se boji da je smrt djeteta u njenom stomaku prije rođenja nastupila zbog napornog rada. Osim toga, dijete je ukopano a ni dženaza mu nije klanjana, pa kakav je propis izostavljanja dženaze-namaza tom djetetu? I šta je obaveza ove žene kako bi otklonila ove sumnje koje je obuzimaju zbog smrti djeteta? Odgovorite nam, Allah vas nagradio


* 
* 
* 
* 
* 
* 
* 
* 
* 
* 

 

Kakav je propis izostavljanja dženaze djetetu koje je preselilo u stomaku?
==========================================================================

 

Kada pobačeni plod u majčinoj utrobi dostigne četiri mjeseca starosti, obaveza je da se ogasuli, umota u kefine i da mu se klanja dženaza, jer kada dostigne četiri mjeseca, udahne mu se duša, na što upućuje hadis Abdullaha b. Mes'uda, radijallahu anhu, koji kaže: “Govorio nam je Poslanik, sallallahu alejhi ve sellem, a on je onaj koji istinu govori: ‘Uistinu se svako od vas, u utrobi svoje majke, oblikuje četrdeset dana kao kapljica (sjemena), zatim biva zakvačak isto toliko, a zatim biva ugrušak mesa isto toliko, zatim mu se pošalje melek te mu udahne dušu … “46 To je ukupno stotinu dvadeset dana, tj . četiri mjeseca, pa ako se u ovom periodu desi pobačaj, dijete se gasuli, umotava u kefine i klanja mu se dženaza i za jedno će biti sa drugim ljudima proživljeno na Sudnjem danu. Međutim, ako je plod star manje od četiri mjeseca, onda se ne gasuli, ne zamotava u kefine, niti mu se klanja dženaza, i ukopava se bilo gdje jer je to komad mesa i nije čovjek. Pobačeno dijete koje je spomenuto u pitanju bilo je staro šest mjeseci i obaveza (vadžib) je da se ogasuli, umota u kefine i da mu se klanja dženaza. S obzirom da su u pitanju spomenuli da mu nisu klanjali dženazu, njihova obaveza je da mu sada klanjaju dženazu na njegovom kaburu, ako znaju gdje je, a u suprotnom, klanjat će mu namaz u odsustvu (saatul-gaib) i dovoljan je jedan namaz za to dijete. Što se tiče sumnje majke djeteta da je ona kriva za pobačaj, takve sumnje nemaju svoje osnove i ne treba se na njih osvrtati, a koliko samo djece umre u utrobama njihovih majki za što one nisu uopće odgovorne, zato se čuvajte tih sumnji vesvesa koje vam mogu zagorčati život, a Allah najbolje zna.47 (Šejh Salih b. Usejmin)


46 Muttefekun alejhi


47 Fetava menaril-islam (1/265-266).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: Jusuf b.Muhammed b.Ibrahim el-Atik


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


